En senere skisse av Robert de La Salle
Minnesmerke dedikert til de La Salle i Rouen
**René Robert Cavelier, Sieur de La Salle**, eller **Robert de LaSalle** (født 22. november 1643 i Rouen i Frankrike, død 19. mars 1687 ved Navasota) var en fransk pelshandler og oppdager. Han utforsket området rundt De store sjøer i USA og Canada, Mississippielven og Mexicogulfen. La Salle tok hele Mississippivassdraget i besittelse for Frankrike.

Liv og virke
------------

### Bakgrunn

René Robert Cavelier var sønn av den velstående kjøpmann Jean Cavelier i Rouen.[] Navnet «La Salle», som han tok senere, stammet fra en familiebesittelse nær Rouen.[] Han fikk sin utdannelse ved jesuittkollegiet fra Rouen, og trådte inn i ordenen som novise.

### I Amerika

La Salle forlot jesuittene og emigrerte som 22-åring i 1666 til den franske kolonien Ny-Frankrike (Canada), der han hadde en bror, Jean, som var prest i sulpicianerordenen. Der begynte han å opprette en befestet bosetting, livnærte seg som pelshandler og lærte seg indianerspråk. Han foretok flere ekspedisjoner til det pelsrike landet omkring og sør for De store sjøene og nådde derunder frem til elven Ohio.

Nært alliert med koloniens guvernør Louis de Buade de Frontenac som han var, lyktes han ved et besøk i Frankrike å vinne Ludvig XIVs støtte for fortsatt koloniseringsvirksomhet i landet sør for De store sjøeene.[] I 1679 startet han en stor ekspedisjon og begav seg fra Cakade mot sør, utforsket landet omkring elven Illinois og lot oppføre fort der. I 1682 nådde han frem til Missippi og dens munning i Mexicogulfen og proklamerte dette store landområdet som fransk besittelse under navnet Louisiana.

Da Frontenac ble hjemkalt, og det utbrøt konflikt mellom hans etterfølger og La Salle, begav La Salle seg til Frankrike, der han ble utnevnt til guvernør over Louisiana og i 1684 ble sendt på en ekspedisjon til Mississippis munning. La Salle havnet imidlertid i Texas i stedet for ved Mississippi, og under forsøk på å komme seg fra landstigningsstedet og til fransk område, ble La Salle myrdet av mytterister.

Frankrike solgte sin store besittelse til USA i 1802.

Referanser
----------

1. ↑   Dictionary of Canadian Biography, oppført som RENÉ-ROBERT CAVELIER DE LA SALLE, Dictionary of Canadian Biography ID cavelier\_de\_la\_salle\_rene\_robert\_1, besøkt 9. oktober 2017[Hentet fra Wikidata]
2. ↑   Gemeinsame Normdatei, besøkt 13. desember 2014[Hentet fra Wikidata]
3. ↑   Encyclopædia Britannica Online, oppført som Rene-Robert Cavelier, sieur de La Salle, Encyclopædia Britannica Online-ID biography/Rene-Robert-Cavelier-sieur-de-La-Salle, besøkt 9. oktober 2017[Hentet fra Wikidata]
4. ↑   Autorités BnF, data.bnf.fr, besøkt 10. oktober 2015[Hentet fra Wikidata]
5. ↑   Hrvatska enciklopedija, Hrvatska enciklopedija-ID 35487, oppført som René Robert Cavelier de La Salle[Hentet fra Wikidata]
6. ↑   Store norske leksikon, oppført som René Robert Cavelier La Salle, Store norske leksikon-ID René\_Robert\_Cavelier\_La\_Salle[Hentet fra Wikidata]
7. ↑   Gemeinsame Normdatei, besøkt 31. desember 2014[Hentet fra Wikidata]

Litteratur
----------

* Urs Bitterli (2006). *Die Entdeckung Amerikas – Von Kolumbus bis Alexander von Humboldt* (2. utg.). München. s. 374–378.
* Philip Marchand: *Ghost Empire: How the French Almost Conquered North America*. McClelland & Stewart, Toronto 2005 ISBN 978-0-7710-5677-2
* Hans-Otto Meissner: *Louisiana für meinen König. Die Abenteuer des Robert La Salle*. Cotta, Stuttgart 1966; wieder Klett, Stuttgart 1982, 3. Aufl. ISBN 3-12-920023-1

Eksterne lenker
---------------

* Online i Catholic Encyclopedia

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Canadian Encyclopedia **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NKC **·** BNE **·** BNE **·** CiNii **·** BBC Things
 |